/* KOM/2011/0694 galutinis */ KOMISIJOS ATASKAITA Europos Sąjungos solidarumo fondo 2010 m. metinė ataskaita





TURINYS 1. Įvadas 3 2. Nagrinėjamos 2009 m. paraiškos 3 3. 2010 m. gautos naujos paraiškos 6 4. Finansavimas 11 5. Stebėsena 12 6. Paramos teikimo pabaiga 13 7. Išvados 14 1 priedas. 2010 m. didelių nelaimių atveju taikomos ribinės sumos (remiantis 2008 m. bendrųjų nacionalinių pajamų duomenimis) 16 2 priedas. Europos Sąjungos solidarumo fondo nagrinėjamos 2009 m. ir naujos paraiškos, dėl kurių sprendimai priimti 2010 m. 17 3 priedas. Nuo 2002 m. ES solidarumo fondui pateiktos paraiškos 20 KOMISIJOS ATASKAITA Europos Sąjungos solidarumo fond o 2010 m. metinė ataskaita ĮVADAS Europos Sąjungos solidarumo fondas (ESSF) įsteigtas 2002 m. lapkričio 15 d.[1]2002 m. lapkričio 11 d. Tarybos reglamento (EB) Nr. 2012/2002, įsteigiančio Europos Sąjungos solidarumo fondą (toliau – reglamentas), 12 straipsnyje nustatyta, kad Europos Parlamentui ir Tarybai turi būti pateikiama praėjusių metų fondo veiklos ataskaita. Šioje ataskaitoje pateikiama informacija apie 2010 m. fondo veiklą, apimanti, kaip ir ankstesnėse ataskaitose, nagrinėjamų ir naujų paraiškų administravimą bei įgyvendinimo ataskaitų vertinimą, siekiant pasirengti paramos teikimo pabaigai. Pagal gautų paraiškų skaičių 2010 m. buvo aktyviausi Solidarumo fondo metai. Per 2010 m. Komisijai iš viso pateikta 17 naujų paraiškų Solidarumo fondo finansinei paramai gauti. Visos šios paraiškos buvo susijusios su potvynių sukeltomis nelaimėmis. Daugelis šių paraiškų buvo pateiktos tik antroje metų pusėje ir iki 2010 m. pabaigos 6 paraiškos buvo vis dar vertinamos ir vykdoma jų priėmimo procedūra. Per 2010 m. Komisija priėmė devynias paraiškas ir nusprendė, kad penkių kitų paraiškų atveju fondo lėšų mobilizavimo sąlygos nebuvo tenkinamos. Iš viso Komisija pasiūlė suteikti paramos už 262 303 mln. EUR, kurią vėliau Europos Parlamentas ir Taryba patvirtino[2]. NAGRINėJAMOS 2009 M. PARAIšKOS Graikija (miškų gaisrai Atikoje) Nuo 2009 m. rugpjūčio 21 d. miškų gaisrai, per visą regioną genami stipraus vėjo, padarė žalos Graikijos Atikos regiono infrastruktūrai, namams ir pasėliams. 2009 m. spalio 27 d., per 10 savaičių po pirmosios nelaimės padarytos žalos terminą, nustatytą paraiškoms reglamentu, Graikijos valdžios institucijos pateikė paraišką finansinei ES solidarumo fondo paramai gauti. Graikijos valdžios institucijos įvertino, kad gaisrai padarė 152 774 mln. EUR tiesioginės žalos. Ši suma sudaro 0,07 proc. Graikijos bendrųjų nacionalinių pajamų (BNP) (221 672 mlrd. EUR, remiantis 2007 m. duomenimis), t. y. tik 11 proc. įprastinės ribinės sumos, kurią pasiekus mobilizuojama fondo parama Graikijai[3]. Kadangi visa padaryta žala buvo mažesnė už šią ribą, paraiška buvo nagrinėjama remiantis išskirtiniais „ypatingos nelaimės regione“ kriterijais. Viena išskirtinio fondo lėšų mobilizavimo sąlygų pagal regioninius kriterijus yra ta, kad nuo nelaimės turi nukentėti didžioji nelaimės ištiktos vietovės gyventojų dalis. Graikijos vyriausybė savo paraišką grindė Atikos regionui padaryta žala ir pranešė, kad nuo gaisrų nukentėjo 106 404 gyventojai (Atikos regione iš viso yra kiek mažiau nei 3,8 mln. gyventojų). Tai sudaro 2,8 proc. regiono gyventojų, t. y. daug mažiau nei didžiąją dalį. Be to, nors nelaimė vietos lygmeniu padarė didelės žalos, paraiškoje nepateikta įrodymų, iš kurių būtų galima daryti išvadą, kad tai rimtai ir ilgam atsilieps gyvenimo sąlygoms regione bei jo ekonominiam stabilumui, – o tai yra kitos sąlygos, kurios turi būti tenkinamos (bendrai), jeigu nelaimė turi būti išskirtinai laikoma „ypatinga nelaime regione“. Todėl 2010 m. gegužės 28 d. Komisija nusprendė, kad paraiškos negalima priimti, nes ji neatitinka reglamente išskirtiniam fondo paramos mobilizavimui nustatytų reikalavimų. Graikijos valdžios institucijoms apie tai buvo pranešta. Graikija (potvynis Eubojoje) 2009 m. rugsėjo 12 d. potvynis po didžiulės liūties padarė žalos rytinės Graikijos Eubojos salos regiono namams, infrastruktūrai ir žemės ūkiui. 2009 m. lapkričio 17 d. per 10 savaičių po nelaimės pradžios terminą Graikijos valdžios institucijos pateikė paraišką finansinei fondo paramai. Graikijos valdžios institucijos įvertino, kad potvyniai padarė 82 233 mln. EUR tiesioginės žalos. Kadangi tai sudarė tik 6,26 proc. įprastinės ribos, taikomos Graikijai, kad būtų mobilizuotos Solidarumo fondo lėšos, paraiška buvo išnagrinėta remiantis išskirtiniais „ypatingos nelaimės regione“ kriterijais. Nors vietos lygmeniu potvyniai padarė didelės žalos Eubojos regionui – žuvo vienas žmogus, prarasti pasėliai ir padaryta žala regiono kelių tinklui, paraiškoje nepateikta aiškių įrodymų, kad nukentėjo didžioji dalis regiono gyventojų. Be to, Graikijos paraiškoje nepateikta tinkamų įrodymų, patvirtinančių, kad potvyniai regione sukėlė sunkius ilgalaikius padarinius gyvenimo sąlygoms ir ekonominiam stabilumui. Todėl 2010 m. gegužės 28 d. Komisija nusprendė, kad paraiška neatitinka išskirtinio fondo lėšų mobilizavimo sąlygų ir pranešė Graikijos valdžios institucijoms, kad jų paraiška nebuvo priimta. Kipras (audra) 2009 m. rugsėjo 18 d. Nikosijos priemiesčius nusiaubė audra, kurią lydėjo keli viesulai. Kipro valdžios institucijos pateikė paraišką Solidarumo fondo paramai gauti 2009 m. lapkričio 6 d., maždaug 2 savaitės prieš 10 savaičių paraiškos pateikimo terminą. Kipro valdžios institucijos įvertino, kad nelaimė padarė 2 609 mln. EUR tiesioginės žalos. Ši suma sudaro mažiau kaip 3 proc. įprastinės ribinės sumos, taikomos Kiprui 2009 m., kad būtų mobilizuotos Solidarumo fondo lėšos (88 552 mln. EUR, t. y. 0,6 proc. BNP, remiantis 2007 m. duomenimis). Kadangi visa padaryta žala buvo mažesnė už įprastinę ribinę sumą, kurią pasiekus mobilizuojamos Solidarumo fondo lėšos, paraiška buvo nagrinėjama remiantis išskirtiniais „ypatingos nelaimės regione“ kriterijais. Įvertinusi paraišką, Komisija padarė išvadą, kad ji neatitinka sąlygų, išdėstytų Reglamente (EB) Nr. 2012/2002. Paraiškoje nepateikta įrodymų, kad nukentėjo didžioji dalis regiono, dėl kurio pateikta paraiška, gyventojų. Be to, nepateikta įrodymų, patvirtinančių, kad nelaimė nukentėjusioje vietovėje sukėlė sunkius ilgalaikius padarinius gyvenimo sąlygoms ir ekonominiam stabilumui. Dėl šių priežasčių 2010 m. balandžio 6 d. Komisija nusprendė, kad paraiška neatitinka išskirtinio fondo lėšų mobilizavimo sąlygų ir apie tai pranešė Kipro valdžios institucijoms. Italija (purvo nuošliaužos ir potvynis Sicilijoje) 2009 m. spalio 1 d. Siciliją nusiaubė audra, ypač daug žalos padariusi Mesinos provincijai. Dėl nepaliaujamo lietaus pakrantės vietovėse tarp Galati ir Scaletta Zanclea , susidarė keletas nuošliaužų ir purvo potvynių, kurie užblokavo kai kuriuos kelių sistemos, geležinkelio ir pagrindinio greitkelio ruožus. Sicilijos valdžios institucijos pranešė tiesiogines nuošliaužų ir purvo potvynių pasekmes: 31 žmogus žuvo, 122 sužeisti, o 2 019 žmonių evakuoti iš namų. 2009 m. gruodžio 7 d. Italijos valdžios institucijos per paraiškoms nustatytą 10 savaičių terminą pateikė paraišką Solidarumo fondo paramai gauti. Tiesioginę žalą Italijos valdžios institucijos įvertino 598,94 mln. EUR. Žala sudaro 17,62 proc. įprastinės ribinės sumos, taikomos Italijai 2009 m., kad būtų mobilizuotos Solidarumo fondo lėšos (3,399 mlrd. EUR). Kadangi visa žala buvo mažesnė už įprastinę ribą, kurią pasiekus mobilizuojamos Solidarumo fondo lėšos, paraiška buvo nagrinėjama remiantis išskirtiniais „ypatingos nelaimės regione“ kriterijais. Paraiška pateikta dėl žalos, padarytos Mesinos provincijoje, kurioje iš viso gyvena 622 450 gyventojų (2005 m. duomenys). Šioje provincijoje tiesiogiai nukentėjo 14 576 žmonės arba vos 2,2 proc. gyventojų, todėl tai sudaro labai mažą provincijos, kuriai jie priklauso, gyventojų dalį. Be to, nors iš paraiškoje pateiktų duomenų matyti, kad nelaimė vietos lygmeniu padarė didelės žalos, ji padaryta nedidelėje teritorijoje ir nukentėjo santykinai labai mažas žmonių skaičius. Nepateikta įrodymų, patvirtinančių, kad nelaimė sukėlė sunkius ilgalaikius padarinius ekonominiam regiono stabilumui. Dėl šių priežasčių 2010 m. birželio 8 d. Komisija nusprendė, kad paraiška neatitinka išskirtinio fondo lėšų mobilizavimo sąlygų remiantis ypatingos nelaimės regione kriterijais, ir apie tai pranešė Italijos valdžios institucijoms. 2010 M. GAUTOS NAUJOS PARAIšKOS Airija (potvynis) Nuo 2009 m. lapkričio 19 d. 15 iš 26 Airijos provincijų nukentėjo nuo smarkių potvynių. Potvynis padarė žalos viešai infrastruktūrai, įskaitant kelius, vandens ir nuotekų valymo įrenginius, taip pat daug žalos būstui ir įmonėms. 2010 m. sausio 27 d. Airijos valdžios institucijos per paraiškoms nustatytą 10 savaičių terminą pateikė paraišką fondo paramai gauti. Komisijos prašymu 2010 m. birželio 15 d. pateikta papildomos informacijos, būtinos įvertinimui užbaigti. Airijos valdžios institucijos tiesioginę žalą įvertino 520,9 mln. EUR, o tai sudaro 0,33 proc. BNP ir 55,68 proc. įprastinės ribos, 2010 m. taikomos Airijai, kad būtų mobilizuotos Solidarumo fondo lėšos (935,456 mln. EUR). Kadangi padaryta žala buvo mažesnė už šią ribą, Airijos paraiška buvo nagrinėjama remiantis išskirtiniais „ypatingos nelaimės regione“ kriterijais. Airijos valdžios institucijos pateikė įrodymų, patvirtinančių, kad nuo potvynių padarinių nukentėjo didžioji nelaimės ištiktos vietovės gyventojų dalis. Be to, pateiktais duomenimis apie didelę žalą keliams ir kitai viešai infrastruktūrai bei didelę struktūrinę žalą privatiems pastatams tinkamai įrodyta, kad nelaimė nukentėjusiame regione sukėlė sunkius ilgalaikius padarinius gyvenimo sąlygoms ir ekonominiam stabilumui. Todėl 2010 m. rugsėjo 14 d. Komisija padarė išvadą, kad Airijos paraiška turėtų būti priimta ir pasiūlė suteikti 13 022 500 EUR paramą. Europos Parlamentas ir Taryba atitinkamą taisomojo biudžeto procedūrą užbaigė 2010 m. lapkričio 24 d. Pasirašius su Airija įgyvendinimo susitarimą, 2010 m. gruodžio 22 d. Komisija išmokėjo dotaciją. Italija (potvynis Toskanoje) Nepaliaujamas lietus nuo 2009 m. gruodžio 25 d. Vakarų Toskanoje Serkijo upės pakrantės vietovėse sukėlė potvynį ir nuošliaužas, nuo kurių nukentėjo 27 savivaldybės Lukos provincijoje ir viena savivaldybė Pizos provincijoje. 2010 m. kovo 4 d. per 10 savaičių po potvynio pradžios terminą Italijos valdžios institucijos pateikė paraišką Solidarumo fondo paramai. Italijos valdžios institucijų teigimu, visa tiesioginė potvynio sukelta žala sudarė 211,701 mln. EUR. Tai sudaro 0,02 proc. Italijos BNP ir vos 6,11 proc. įprastinės ribinės sumos, 2010 m. taikomos Italijai, kad būtų mobilizuotos Solidarumo fondo lėšos (3,467 mlrd. EUR). Todėl paraiška buvo nagrinėjama remiantis išskirtiniais „ypatingos nelaimės regione“ kriterijais. Iš paraiškoje pateiktų duomenų matyti, kad nelaimė vietos lygmeniu Serkijo upės apylinkių regione padarė žalos keliams, vandens infrastruktūrai ir viešosioms paslaugoms, taip pat privatiems pastatams ir kitam turtui. Tačiau potvynis tiesioginės žalos padarė vos 1 proc. vietos gyventojų, o Italijos valdžios institucijos paraiškoje neįrodė, kad potvynis sukėlė sunkius ilgalaikius padarinius ekonominiam regiono stabilumui. Dėl šių priežasčių 2010 m. birželio 8 d. Komisija nusprendė, kad Italijos paraiška neatitinka išskirtinio fondo lėšų mobilizavimo sąlygų ir apie tai pranešė Italijos valdžios institucijoms. Ispanija (potvynis Andalūzijoje) Nuo 2010 m. vasario 9 d. Andalūzija nukentėjo nuo potvynių, kilusių po ilgo liūčių laikotarpio. 2010 m. balandžio 19 d. Ispanijos valdžios institucijos pateikė paraišką Solidarumo fondo paramai gauti. Pranešta, kad potvynis padarė 709,74 mln. EUR žalą, o tai sudaro 20,47 proc. įprastinės ribinės sumos, 2010 m. taikomos Ispanijai, kad būtų mobilizuotos Solidarumo fondo lėšos (3,467 mlrd. EUR). Tačiau įvertinusi paraišką Komisija padarė išvadą, kad anksčiau 2009 m. gruodžio mėn. ir 2010 m. sausio mėn. potvynis padarė žalos, apie kurią nebuvo pranešta ir kurią sukėlė tas pats meteorologinis reiškinys. Todėl nebuvo laikomasi 10 savaičių po pirmos nelaimės padarytos žalos dienos termino. Be to, Ispanijos valdžios institucijos nepateikė pakankamai įrodymų, kad būtų galima paraišką visapusiškai įvertinti remiantis išskirtiniais „ypatingos nelaimės regione“ kriterijais. Todėl Komisija 2010 m. spalio 5 d. nusprendė, kad išskirtinės Solidarumo fondo mobilizavimo sąlygos nebuvo tenkinamos, ir apie tai pranešė Ispanijos valdžios institucijoms. Portugalija (potvyniai Madeiroje) 2010 m. vasario 20 d. Portugalijos Madeiros ir Porto Santo salos nukentėjo nuo didelių potvynių, kurių metu 42 žmonės žuvo ir buvo padaryta didžiulė žala salų infrastruktūros dalims, viešiems ir privatiems pastatams, žemės ūkiui ir įmonėms. Komisija Portugalijos valdžios institucijų paraišką dėl Solidarumo fondo paramos gavo 2010 m. balandžio 20 d., maždaug dvi savaitės prieš 10 savaičių paraiškų teikimo terminą. Komisijos prašymu 2010 m. liepos 15 d. pateikta papildomos informacijos, būtinos paraiškos įvertinimui užbaigti. Portugalijos valdžios institucijos įvertino, kad potvynis iš viso padarė 1,080 mlrd. EUR tiesioginės žalos. Šis skaičius sudaro 112,69 proc. įprastinės ribinės sumos, 2010 m. taikomos Portugalijai, kad būtų mobilizuotos Solidarumo fondo lėšos (958,406 mln. EUR). Todėl pagal Solidarumo fondo reglamento sąlygas nelaimė atitiko „didelės stichinės nelaimės“ kriterijus. Niokojantys potvyniai padarė žalos 153 tiltams, 400 namų visiškai sugriauti arba jiems padaryta didelė struktūrinė žala, o Funšalio pakrantę reikės iš esmės rekonstruoti. Todėl Komisija 2010 m. rugsėjo 29 d. padarė išvadą, kad paraiška atitiko sąlygas fondo lėšoms mobilizuoti ir pasiūlė Portugalijai suteikti 31 255 790 EUR dotaciją. Atitinkamą taisomąjį biudžetą Europos Parlamentas ir Taryba priėmė 2010 m. gruodžio 15 d. Sudarius su Portugalija įgyvendinimo susitarimą, 2011 m. balandžio 5 d. Komisija išmokėjo dotaciją. Prancūzija (uraganas „Ksintija“) 2010 m. vasario 27 ir 28 d. beveik visą Prancūzijos žemyninę teritoriją nusiaubė žiemos uraganas. Jis padarė daug žalos, ypač vakarinėje Prancūzijos pakrantėje, kur buvo sugadinti jūros įtvirtinimai. 2010 m. gegužės 7 d. Prancūzijos valdžios institucijos per paraiškoms nustatytą 10 savaičių terminą pateikė paraišką Solidarumo fondo paramai gauti. Visa tiesioginė žala, kurią Prancūzijos teritorijoje padarė uraganas, įvertinta 2,5 mlrd. EUR. Kadangi ši suma mažesnė už 3,467 mlrd. EUR ribinę sumą, 2010 m. taikomą Prancūzijai, Prancūzijos paraiška buvo nagrinėjama remiantis išskirtiniais „ypatingos nelaimės regione“ kriterijais. Kad tenkintų šiuos kriterijus, Prancūzijos valdžios institucijos nusprendė apriboti paraiškos aprėptį, paliekant labiausiai nukentėjusią zoną, ir pateikė paraišką dėl žalos vienoje vientisoje teritorijoje Prancūzijos vakarinėje pakrantėje, kurioje padaryta didžiausia uragano žalos dalis, vertinama 1,425 mlrd. EUR. Ši suma sudaro 41,12 proc. įprastinės ribinės sumos fondo lėšoms mobilizuoti. Zoną, dėl kurios pateikta paraiška, sudaro 10 savivaldybių Vandėjos regione ir 36 savivaldybės bei 2 savivaldybių dalys Pajūrio Šarantos regione. Ši vietovė po smarkios uragano bangos nukentėjo nuo didelio potvynio. Prancūzijos valdžios institucijos įvertino, kad dėl struktūrinės žalos masto turės būti nugriauta daugiau kaip 1 500 namų. Be to, dėl užlietų 14 956 ha dirbamos žemės prarasti didžiuliai pasėliai, o dėl natrio nuosėdų dirvožemyje padaryta žala ariamai žemei. Dėl didelės žalos aplinkos apsaugai ir struktūrinės žalos taip pat nukentėjo pakrantės vietovės ekonominė veikla, visų pirma, turizmas ir austrių auginimo ūkiai. Todėl Komisija nusprendė, kad Prancūzijos paraiška atitiko išskirtinius „ypatingos nelaimės regione“ kriterijus, ir 2010 m. rugsėjo 29 d. nusprendė pasiūlyti Prancūzijai 35 635 750 EUR paramą. Atitinkamą taisomąjį biudžetą Europos Parlamentas ir Taryba priėmė 2010 m. gruodžio 15 d. Sudarius su Prancūzija įgyvendinimo susitarimą, 2011 m. kovo 14 d. Komisija išmokėjo dotaciją. Slovakija (potvynis) 2010 m. gegužės 9 d. po ilgo liūčių laikotarpio didelė vidurio ir rytų Slovakijos dalis buvo apsemta potvynio[4]. 2010 m. liepos 16 d., laikydamosi 10 savaičių termino, Slovakijos valdžios institucijos pateikė paraišką Solidarumo fondo paramai gauti. 2010 m. rugsėjo 27 d. Slovakijos valdžios institucijos Komisijai pateikė išsamesnės informacijos, įskaitant atnaujintus visos žalos įverčių duomenis. Potvynis padarė didelės žalos keliams, namams ir žemės ūkio produkcijai. Nuo potvynio nukentėjo 45 895 namų ūkiai, o nuo nuošliaužų nukentėjo dar 306 namų ūkiai. Potvyniai taip pat ypač didelės žalos padarė regiono transporto tinklui. Tiesioginę žalą Slovakijos valdžios institucijos įvertino 561,134 mln. EUR. Ši suma sudaro 0,89 proc. Slovakijos BNP ir 148,37 proc. įprastinės ribinės sumos, 2010 m. taikomos Slovakijai, kad būtų mobilizuotos Solidarumo fondo lėšos (378,205 mln. EUR). Taigi, Slovakijos paraiška atitiko „didelės stichinės nelaimės“ kriterijus. Todėl 2010 m. gruodžio 15 d. Komisija nusprendė priimti paraišką ir pasiūlė Slovakijai skirti 20 430 841 EUR paramą. Atitinkamo taisomojo biudžeto pasiūlymas buvo pateiktas 2011 m. sausio mėn. pradžioje. Lenkija (potvynis) 2010 m. gegužės ir birželio mėn. Lenkija nukentėjo nuo dviejų susijusių potvynio bangų, kurias sukėlė neįprastai didelės liūtys. Pirmoji šių potvynių padaryta žala užregistruota 2010 m. gegužės 14 d. 2010 m. liepos 23 d., laikantis 10 savaičių termino, Lenkijos valdžios institucijos pateikė paraišką Solidarumo fondo paramai gauti. Potvynis padarė daug žalos, visų pirma, prie Vistulos ir Odros upių. Nuo potvynio nukentėjo 266 000 žmonių, įskaitant 31 000, kurie buvo evakuoti iš namų. Taip pat didelė žala padaryta įmonėms, žemės ūkiui ir viešajai infrastruktūrai. Kad susidorotų su didelio masto nelaimės padariniais, Lenkija taip pat paprašė paramos iš Europos civilinės saugos mechanizmo. Visa tiesioginė žala įvertinta 2,998 mlrd. EUR, o tai sudaro 0,846 proc. Lenkijos BNP ir gerokai viršija įprastinę ribinę sumą, 2010 m. taikomą Lenkijai, kad būtų mobilizuotos Solidarumo fondo lėšos (2,124 mlrd. EUR). Todėl Lenkijos paraiška atitiko įprastinę fondo lėšų mobilizavimo ribą ir „didelės stichinės nelaimės“ kriterijus. 2010 m. gruodžio 15 d. Komisija nusprendė priimti paraišką ir pasiūlė Lenkijai skirti 105 567 155 EUR paramą. Atitinkamo taisomojo biudžeto pasiūlymas buvo pateiktas 2011 m. sausio mėn. pradžioje. Čekija (potvynis) Čekija pateikė paraišką finansinei paramai pagal „kaimyninę šalį ištikusios nelaimės“ kriterijų po to, kai nukentėjo nuo potvynio, susijusio su tuo pačiu meteorologiniu reiškiniu, kuris sukėlė dideles nelaimes 2010 m. gegužės mėn. Slovakijoje ir Lenkijoje. Čekijos valdžios institucijos pranešė apie potvynio padarytą žalą 2010 m. gegužės 18 d., o paraišką pateikė 2010 m. liepos 23 d., laikydamasi 10 savaičių termino. „Kaimyninę šalį ištikusios nelaimės“ kriterijus leidžia šalims, kurios nukentėjo nuo tos pačios nelaimės, kaip ir kaimyninės šalys ir kuri buvo pripažinta kaip didelė nelaimė, teikti paraiškas pagalbai, net jei žalos suma yra mažesnė už įprastinę ribinę sumą. Čekijos atveju potvynis padarė žalos keturiuose regionuose šalies šiaurėje ir rytuose. Nuo potvynio dėl struktūrinės žalos namams, prarasto privataus turto, pagrindinių paslaugų nebuvimo ir žalos vietos ekonomikai tiesiogiai nukentėjo virš dviejų milijonų šių regionų gyventojų. Iš namų evakuota 1 000 žmonių. Visa tiesioginė potvynio padaryta žala įvertinta 204 456 mln. EUR. Nors tai sudaro vos 0,15 proc. Čekijos BNP ir 24,81 proc. įprastinės ribinės sumos, 2010 m. taikomos Čekijai, kad būtų mobilizuotos Solidarumo fondo lėšos (824,029 mln. EUR), paraiška atitiko „kaimyninę šalį ištikusios nelaimės“ kriterijų, nes tiek Lenkijos, tiek Slovakijos paraiškos buvo priimtos kaip pateiktos dėl „didelių nelaimių“. Todėl 2010 m. gruodžio 15 d. Komisija nusprendė priimti Čekijos paraišką ir pasiūlė skirti 5 111 401 EUR paramą. Atitinkamo taisomojo biudžeto pasiūlymas buvo pateiktas 2011 m. sausio mėn. pradžioje. Vengrija (potvynis) Dėl beveik mėnesį trukusio nepertraukiamo lietaus 2010 m. gegužės ir birželio mėn. Vengrija nukentėjo nuo didelio potvynio, padariusio žalos Dunojaus baseine ir šalies šiaurės rytuose. 2010 m. liepos 24 d. Vengrijos valdžios institucijos per paraiškoms nustatytą 10 savaičių terminą pateikė paraišką Solidarumo fondo paramai gauti. Vengrijos paraiškoje pateikta išsami informacija apie didelę žalą infrastruktūrai – apsemtus kelius ir 612 atskirų žalos Vengrijos geležinkelio tinklui atvejų. Ekonomika, visų pirma kaimo vietovėse, nukentėjo nuo potvynių ir audrų su kruša – 145 000 ha žemės tapo nenaudojama. Vykdant gelbėjimo operaciją evakuoti 5 259 žmonės. Vengrijos valdžios institucijos visą tiesioginę žalą įvertino 719,343 mln. EUR, o tai sudaro 0,73 proc. Vengrijos BNP ir 121,78 proc. įprastinės ribinės sumos, 2010 m. taikomos Vengrijai, kad būtų mobilizuotos Solidarumo fondo lėšos (590,710 mln. EUR). Kadangi žala viršijo įprastinę fondo lėšų mobilizavimo ribą, paraiška atitiko „didelės stichinės nelaimės“ kriterijus. 2010 m. gruodžio 15 d. Komisija priėmė Vengrijos paraišką ir pasiūlė Vengrijai suteikti 22 485 772 EUR paramą. Atitinkamo taisomojo biudžeto pasiūlymas buvo pateiktas 2011 m. sausio mėn. pradžioje. Kroatija (potvynis) Kroatijos rytinis ir vidurio regionai nukentėjo nuo tų pačių meteorologinių sąlygų, kurios sukėlė potvynį 2010 m. gegužės–birželio mėn. Vengrijoje. Kaip kaimyninė Vengrijos šalis, Kroatija galėjo pateikti paraišką Solidarumo fondo finansinei paramai pagal „kaimyninę šalį ištikusios nelaimės“ kriterijų. Po to, kai 2010 m. gegužės 31 d. buvo patirta pirmoji žala, Kroatijos valdžios institucijos pateikė paraišką 2010 m. rugpjūčio 9 d., laikydamosi 10 savaičių termino. Potvynis ir audros su kruša padarė didelės žalos 687 namams, žalos vandentiekai, užblokavo vietos ir regioninius kelius, iš namų evakuota 112 šeimų. Visa tiesioginė žala įvertinta 153,039 mln. EUR, o tai sudaro 55,49 proc. įprastinės ribinės sumos, 2010 m. taikomos Kroatijai, kad būtų mobilizuotos Solidarumo fondo lėšos (275,804 mln. EUR). Kadangi tas pats reiškinys atitiko didelės nelaimės kriterijus Vengrijoje, Kroatijos paraiška buvo priimta pagal „kaimyninę šalį ištikusios nelaimės“ kriterijų. Todėl 2010 m. gruodžio 15 d. Komisija nusprendė Kroatijai suteikti 3 825 983 EUR finansinę paramą. Atitinkamo taisomojo biudžeto pasiūlymas buvo pateiktas 2011 m. sausio mėn. pradžioje. Rumunija (potvyniai) 2010 m. birželio 23 d. prasidėjo potvynių ir nuošliaužų laikotarpis, padaręs daug žalos daugumai Rumunijos regionų. 2010 m. rugpjūčio 31 d. Rumunijos valdžios institucijos per paraiškoms nustatytą 10 savaičių terminą pateikė paraišką Solidarumo fondo paramai gauti. Nuo potvynių Rumunijoje iš viso nukentėjo 6,7 mln. žmonių, įskaitant 15 000 žmonių, kurie turėjo būti evakuoti iš namų. Didelė žala padaryta kelių tinklui (iš viso nukentėjo 5 257 km kelių tinklas), taip pat daug žalos padaryta kitai infrastruktūrai, pavyzdžiui, vandens ir nuotekų įrengimams. Potvyniai taip pat pakenkė Rumunijos ekonomikai – dėl potvynio nebenaudojama tapo 110 585 ha žemės ūkio paskirties žemės ir 8 222 ha miško. Visą tiesioginę žalą Rumunijos valdžios institucijos įvertino 875,758 mln. EUR. Ši suma sudaro 0,67 proc. Rumunijos BNP ir viršija įprastinę ribinę sumą Solidarumo fondo lėšoms mobilizuoti (787,935 mln. EUR). Taigi, Rumunijos paraiška atitiko „didelės stichinės nelaimės“ kriterijus. 2010 m. gruodžio 15 d. Komisija priėmė Rumunijos paraišką ir pasiūlė suteikti 24 967 741 EUR paramą. Atitinkamo taisomojo biudžeto pasiūlymas buvo pateiktas 2011 m. sausio mėn. pradžioje. Nagrinėjamos paraiškos 2010 m. iš viso gauta 17 paraiškų. Kadangi kai kurios iš šių paraiškų gautos metų pabaigoje, jos buvo toliau vertinamos 2011 m., būtent: Prancūzijos (potvynis Vare), Čekijos (rudeninis potvynis), Vokietijos (potvynis Saksonijoje), Kroatijos ir Slovėnijos (rugsėjo mėn. potvynis) ir Vengrijos (raudonojo šlamo išsiliejimas). Šios paraiškos bus visapusiškai išnagrinėtos Europos Sąjungos solidarumo fondo 2011 m. metinėje ataskaitoje. FINANSAVIMAS 2010 m. vienu atveju buvo išmokėta Solidarumo fondo dotacija, dėl kurios paraiška gauta 2010 m. sausio mėn. (potvynis Airijoje). 2010 m. lapkričio 24 d. biudžeto valdymo institucija patvirtino atitinkamą preliminarų taisomojo biudžeto projektą Nr. 7/2010[5]. Dviejų kitų 2010 m. gautų paraiškų atveju fondo lėšos taip pat mobilizuotos. Preliminarus taisomojo biudžeto projektas Nr. 8/2010[6] yra susijęs su potvyniais Portugalijoje (potvyniai Madeiroje) ir Prancūzijoje (uraganas „Ksintija“), biudžeto valdymo institucija jį patvirtino 2010 m. gruodžio 15 d. Mokėjimai atlikti 2011 m. pradžioje, priėmus sprendimus dėl dotacijų ir pasirašius įgyvendinimo susitarimus. Valstybė paramos gavėja | Nelaimė | Kategorija | Skirta suma (EUR) | Airija | Potvynis (2009 m. lapkričio mėn.) | regioninė | 13 022 500 | Portugalija | Potvyniai Madeiroje | didelė | 31 255 790 | Prancūzija | Uraganas „Ksintija“ | regioninė | 35 635 750 | Iš viso | 79 914 040 | STEBėSENA Italija (žemės drebėjimas Abrucuose) Komisija 2010 m. balandžio 11–13 d. stebėsenos tikslais apsilankė Akviloje ir Romoje, kad sužinotų apie Italijos valdžios institucijų įdiegtas sistemas, įgyvendinant 493,8 mln. EUR Solidarumo fondo dotaciją, skirtą po 2009 m. balandžio mėn. žemės drebėjimo. Akviloje, Italijos Abrucų regione vykęs žemės drebėjimas buvo didžiausia stichinė nelaimė nuo pat fondo įsteigimo pradžios; jos žalai padengti buvo išmokėta iki šiol didžiausia paramos suma – beveik pusė milijardo eurų[7]. Komisija visų pirma tyrė žiniasklaidoje pasirodžiusius pareiškimus apie tai, kad Nacionalinis civilinės saugos departamentas gali būti susijęs su pažeidimais sudarant sutartis dėl statybos darbų Akviloje, tačiau šiuos įtarimus patvirtinančių įrodymų nenustatė. Apsilankymo metu Italijos valdžios institucijos teikė visokeriopą paramą ir pateikė daug išsamios informacijos apie Solidarumo fondo dotacijos įgyvendinimą ir įdiegtą sistemą, kuria užtikrinamas išlaidų taisyklingumas ir teisėtumas. Komisijos nuomone, apsilankymo metu įsitikinta, kad įdiegtos sistemos gerai veikia ir padaryta pažanga. Iš gautos informacijos matyti, kad Solidarumo fondo dotacija naudojama veiksmingai ir laikantis Solidarumo fondo reglamente, sprendime dėl dotacijos ir įgyvendinimo susitarime nustatytų taisyklių. Tai patvirtino įgyvendinimo ataskaita, kurią Italijos valdžios institucijos pateikė 2011 m. pradžioje. Prancūzija (uraganas „Klausas“) Komisija 2010 m. birželio 15 d. stebėsenos tikslais apsilankė Prancūzijoje, kad sužinotų apie Prancūzijos valdžios institucijų įdiegtas sistemas, įgyvendinant 109,4 mln. EUR Solidarumo fondo dotaciją, skirtą po 2009 m. sausio mėn. Akvitanijoje, Pietuose-Pirėnuose ir Langedoke-Rusijone praūžusio uragano „Klausas“. Pietvakarių Prancūzijoje praūžęs uraganas „Klausas“ buvo dar viena didelė stichinė nelaimė, kurios sukelti nuostoliai buvo gerokai didesni nei vidutiniai. Kaip ir anksčiau, šio apsilankymo metu sulaukta atitinkamų valdžios institucijų paramos. Be to, buvo suteikta galimybė išspręsti techninius klausimus, pavyzdžiui, susijusius su išlaidų tinkamumu, dotacijos naudojimo terminu ir kontrolės problemomis. Be to, apsilankymo metu Komisija galėjo įvertinti Solidarumo fondo teikiamą papildomą naudą ir gauti informacijos apie įgyvendinimo sistemas. PARAMOS TEIKIMO PABAIGA Solidarumo fondo reglamento 8 straipsnio 2 dalyje nustatyta, kad po vienerių metų laikotarpio nuo dotacijos išmokėjimo praėjus ne daugiau kaip šešiems mėnesiams valstybė paramos gavėja pateikia dotacijos finansinio panaudojimo ataskaitą (toliau − įgyvendinimo ataskaita) ir ataskaitą, pagrindžiančią išlaidų panaudojimą (toliau – pagrindimo ataskaita). Pasibaigus šiai procedūrai, Komisija baigia fondo paramos teikimą. 2010 m. ES solidarumo fondo parama baigta teikti pagal keturias paraiškas. 1. Dėl paramos teikimo pabaigos pagal paraišką, susijusią su 2005 m. Slovakijoje kilusia audra, pagal kurią buvo suteikta 5 667 578 EUR finansinė parama, įgyvendinimo ataskaita gauta 2007 m. gegužės 9 d. Kadangi Slovakijos valdžios institucijos pritaikė neteisingą valiutos kursą, deklaruotų išlaidų suma buvo 34 992,28 EUR mažesnė nei suteikta suma. Siekiant išspręsti trūkstamų išlaidų problemą dėl pritaikyto neteisingo valiutos kurso, Komisija pasiūlė Slovakijai deklaruoti papildomas išlaidas, kurios padengtų trūkstamą sumą. 2010 m. kovo mėn. Slovakijos valdžios institucijos deklaravo papildomas išlaidas, kurios buvo pripažintos tinkamomis finansuoti pagal reglamento sąlygas, sprendimą dėl dotacijos ir įgyvendinimo susitarimą. 2010 m. gegužės mėn. Komisija baigė teikti paramą. 2. Paraiškos dėl 2005 m. rugpjūčio mėn. potvynio sukeltos nelaimės Bulgarijoje atveju suteikta 10 632 185 EUR finansinė parama, o įgyvendinimo ataskaita gauta 2008 m. sausio 17 d. Bulgarijos valdžios institucijos pagrindimo ataskaitoje deklaravo, kad jų išlaidų suma buvo 35 090 EUR mažesnė nei suteikta suma. Be to, Bulgarijos valdžios institucijoms atlikus auditą, nustatyta, kad 8 476 EUR išlaidos buvo netinkamos finansuoti. Dėl šios priežasties ir sutarus su Bulgarijos valdžios institucijomis, Komisija pradėjo grąžinimo procedūrą ir 2008 m. gruodžio 29 d. Bulgarijos valdžios institucijos grąžino 43 566 EUR. 2010 m. pavasarį Komisija užbaigė tolesnę analizę ir vertinimą. 2010 m. gegužės mėn. Komisija baigė teikti paramą. 3. Paraiškos dėl 2005 m. sausio mėn. vėtros sukeltos nelaimės Latvijoje atveju Latvijos valdžios institucijoms išmokėta 9 487 180 EUR dotacija. Įgyvendinimo ataskaitą Komisija gavo 2007 m. lapkričio 5 d. Latvijos valdžios institucijos deklaravo 114 458,80 EUR nepanaudotų ir netinkamų finansuoti išlaidų. Kad galėtų užbaigti įvertinimą, Komisija paprašė Latvijos valdžios institucijų pateikti papildomos informacijos. Sutarta grąžinti 114 458,80 EUR sumą. Komisija pradėjo grąžinimo procedūrą ir 2010 m. rugpjūčio mėn. Komisija šią sumą susigrąžino. 4. Ketvirtosios paraiškos, pagal kurią buvo baigiama teikti parama, dėl 2005 m. rugpjūčio mėn. potvynio sukeltos nelaimės Austrijoje , atveju suteikta 14 798 589 EUR finansinė parama, o įgyvendinimo ataskaita gauta 2008 m. vasario 12 d. Atlikusios išsamų įvertinimą, Komisijos tarnybos paprašė pateikti papildomos informacijos, susijusios su pagrindimo ataskaita. Austrijos valdžios institucijos šią papildomą informaciją pateikė, ir nenustačiusi pažeidimų, Komisija 2010 m. gruodžio mėn. užbaigė teikti paramą pagal šią paraišką. 2010 m. Komisija gavo įgyvendinimo ataskaitas dėl 2008 m. išmokėtų dotacijų, kurias pateikė Jungtinė Karalystė (potvyniai), Prancūzija (uraganas „Dynas“, Antilų salos), Graikija (miškų gaisrai) ir Slovėnija (potvyniai). Baigiantis šioje metinėje ataskaitoje nagrinėjamam laikotarpiui, įgyvendinimo ataskaitos tebebuvo vertinamos. IšVADOS Solidarumo fondo veikla 2010 m. dar kartą patvirtino ankstesnių metų patirtį. Vertinimą galima apibendrinti taip. - Didelių nelaimių, kurių žala viršija (palyginti didelę) ribinę sumą, atveju Solidarumo fondo parama teikiama pakankamai veiksmingai. Kriterijai yra aiškūs ir juos paprasta vertinti, paprastai rengdamos paraišką šalys nepatiria sunkumų. Parama ir toliau 100 proc. sėkmingai įgyvendinama. - Kita vertus, dėl paraiškų mažesnių nelaimių atveju, pateikiamų pagal išskirtines ypatingos nelaimės regione taisykles, šalys patiria didelių sunkumų, visų pirma, kadangi reglamente nustatyti kriterijai šalims yra nelabai aiškūs ir sudėtingi. Prievolė šalims paraiškoje nuniokotą regioną apibrėžti kaip vieną vientisą teritoriją, kurioje turi būti nukentėjusi didžioji dalis gyventojų, dažnai neatspindi realybės. Daugeliu atvejų net regioninės nelaimės nusiaubia geografiškai nesusijusias teritorijas (pvz., potvyniai skirtinguose upių baseinuose), todėl apibrėžti vieną vientisą teritoriją būna sunku. Be to, sunkių ilgalaikių padarinių nukentėjusio regiono ekonominiam stabilumui įrodymas yra kiek spekuliatyvus, ekonomiškai nelabai pagrįstas ir bet kuriuo atveju sudėtingas, taip pat tokį pagrindimą sunku įvertinti, ypač mažesnių teritorijų atveju. Iki šiol apie du trečdaliai pagal šią taisyklę pateiktų paraiškų buvo nepriimtos, nes neatitiko kriterijų. - Apskritai manoma, kad fondo veikla turėtų būti labiau atsižvelgiama į poreikius ir parama turėtų būti išmokama greičiau. Iš tiesų fondas nebuvo sukurtas kaip skubos priemonė, tačiau teisėta tikėtis, kad jo finansinė parama būtų suteikiama kuo greičiau. Vėlavimas iki vienų metų yra akivaizdžiai per ilgas. Pagal dabartinio Solidarumo fondo reglamento taisykles nėra daug galimybių išspręsti šiuos (ir kai kuriuos kitus) klausimus. Pirmajam Komisijos siūlymui 2005 m. patobulinti fondo veikimą, priimant naują Solidarumo fondo reglamentą, Europos Parlamentas pritarė, tačiau valstybės narės siūlymo nepalaikė. Todėl Komisija pasirinko taikyti naują požiūrį ir 2011 m. spalio 6 d. pristatė Komunikatą dėl Solidarumo fondo ateities[8]. Komunikate išsamiau analizuojamas fondo veikimas, atkreipiamas dėmesys į probleminius klausimus ir siūlomi jų sprendimo būdai. Komunikatą ketinama apsvarstyti su suinteresuotaisiais subjektais, visų pirma valstybėmis narėmis, Europos Parlamentu ir regionais. Antruoju etapu ir priklausomai nuo diskusijų rezultato Komisija gali pateikti teisės akto pasiūlymą, kuriuo būtų pakoreguotas ir patobulintas dabartinis reglamentas. 1 priedas. 2010 m. didelių nelaimių atveju taikomos ribinės sumos(remiantis 2008 m. bendrųjų nacionalinių pajamų duomenimis) (mln. EUR) | Šalis | 2008 m. BNP* | 0,6 % BNP | 2010 m. didelės nelaimės atveju taikoma riba* | AT | ÖSTERREICH | 277 386 | 1 664,317 | 1 664,317 | BE | BELGIË/BELGIQUE | 346 971 | 2 081,826 | 2 081,826 | BG | BULGARIA | 33 613 | 201,680 | 201,680 | CY | KYPROS | 16 125 | 96,749 | 96,749 | CZ | ČESKÁ REPUBLIKA | 137 338 | 824,029 | 824,029 | DE | DEUTSCHLAND | 2 536 990 | 15 221,940 | 3 466,573** | DK | DANMARK | 236 286 | 1 417,714 | 1 417,714 | EE | EESTI | 15 104 | 90,623 | 90,623 | EL | ELLADA | 231 285 | 1 387,712 | 1 387,712 | ES | ESPAÑA | 1 060 554 | 6 363,324 | 3 466,573** | FI | SUOMI/FINLAND | 184 311 | 1 105,866 | 1 105,866 | FR | FRANCE | 1 963 018 | 11 778,108 | 3 466,573** | HU | MAGYARORSZÁG | 98 452 | 590,710 | 590,710 | IE | ÉIRE/IRELAND | 155 909 | 935,456 | 935,456 | IT | ITALIA | 1 548 138 | 9 288,830 | 3 466,573** | LT | LIETUVA | 31 216 | 187,296 | 187,296 | LU | LUXEMBOURG (G.D.) | 29 716 | 178,294 | 178,294 | LV | LATVIJA | 22 812 | 136,874 | 136,874 | MT | MALTA | 5 513 | 33,077 | 33,077 | NL | NEDERLAND | 580 214 | 3 481,284 | 3 466,573** | PL | POLSKA | 354 153 | 2 124,920 | 2 124,920 | PT | PORTUGAL | 159 734 | 958,406 | 958,406 | RO | ROMÂNIA | 131 323 | 787,935 | 787,935 | SE | SVERIGE | 339 519 | 2 037,115 | 2 037,115 | SI | SLOVENIJA | 36 278 | 217,669 | 217,669 | SK | SLOVENSKO | 63 034 | 378,205 | 378,205 | UK | UNITED KINGDOM | 1 854 711 | 11 128,264 | 3 466,573** | TR | TÜRKIYE | 373 991 | 2 243,944 | 2 243,944 | HR | HRVATSKA | 45 967 | 275,804 | 275,804 | Ribinės sumos apibrėžiamos kaip 0,6 proc. BNP arba 3 mlrd. EUR 2002 m. kainomis, pasirenkant mažesnę sumą. *Suapvalinti skaičiai **Maždaug 3 mlrd. EUR 2002 m. kainomis. 2 PRIEDAS. EUROPOS SąJUNGOS SOLIDARUMO FONDO NAGRINėJAMOS 2009 M. IR NAUJOS PARAIšKOS, DėL KURIų SPRENDIMAI PRIIMTI 2010 M.[9] Pirmo žalos atvejo data | 27/02/10 | 09/05/10 | 14/05/10 | 18/05/10 | 15/05/10 | 31/05/10 | 23/06/10 | Paraiškos data | 07/05/10 | 16/07/10 | 23/07/10 | 23/07/10 | 24/07/10 | 09/08/10 | 31/08/10 | Išsami informacija pateikta | 07/05/10 | 27/09/10 | 23/07/10 | 23/07/10 | 24/07/10 | 09/08/10 | 31/08/10 | Didelės nelaimės ribinė suma (mln. EUR) | 3466,57 | 378,21 | 2124,92 | 824,03 | 590,71 | 275,8 | 787,94 | Bendra tiesioginė žala (mln. EUR) | 1425,43 | 561,13 | 2998,99 | 204,46 | 719,34 | 153,04 | 875,76 | Kategorija | regioninė | didelė | didelė | kaimyninė šalis | didelė | kaimyninė šalis | didelė | Žala/ribinė suma | 41,12 % | 148,37 % | 141,13 % | 24,81 % | 121,78 % | 55,49 % | 111,15 % | Tinkamos finansuoti gelbėjimo operacijų išlaidos (mln. EUR) | 473,84 | 78,42 | 2195,66 | 136,95 | 194,2 | 11,67 | 715,03 | Tinkamos finansuoti išlaidos/bendra žala | 33,24 % | 13,98 % | 73,21 % | 66,98 % | 27 % | 7,63 % | 81,65 % | Parama/tinkamos finansuoti išlaidos | 7,52 % | 26,05 % | 4,81 % | 3,73 % | 11,58 % | 32,78 % | 3,49 % | Paramos dydis (bendros žalos procentinė dalis) | 2,5 % | 3,64 % | 3,52 % | 2,5 % | 3,13 % | 2,5 % | 2,85 % | Sprendimo dėl dotacijos data | 14/01/11 | 2011 | 2011 | 2011 | 2011 | 2011 | 2011 | Įgyvendinimo susitarimo data | 10/02/11 | 2011 | 2011 | 2011 | 2011 | 2011 | 2011 | Suteikta parama (EUR) | 35 635 750 | 20 430 841 | 105 567 155 | 5 111 401 | 22 485 772 | 3 825 983 | 24 967 741 | 3 PRIEDAS. NUO 2002 M. ES SOLIDARUMO FONDUI PATEIKTOS PARAIšKOS 2 | CZ | Potvynis | 2 300 | didelė | 129 | 3 | FR | Potvynis (Le Gard) | 835 | regioninė | 21 | 4 | DE | Potvynis | 9 100 | didelė | 444 | Bendra pagal 2002 m. paraiškas suteiktos paramos suma | 728 | 2 0 0 3 | 1 | ES | Naftos išsiliejimas (Prestige) | 436 | regioninė | 8,626 | 2 | IT | Žemės drebėjimas (Molizė/Apulija) | 1 558 | regioninė | 30,826 | 3 | IT | Ugnikalnio išsiveržimas (Etna) | 894 | regioninė | 16,798 | 4 | IT | Potvynis (Šiaurės Italija) | (1 900) | (didelė) | Atmesta | 5 | GR | Nepalankios žiemos oro sąlygos | (neaišku) | (didelė ?) | Atmesta | 6 | PT | Miškų gaisrai | 1 228 | didelė | 48,539 | 7 | FR | Miškų gaisrai (Pietų Prancūzija) | 531 | (regioninė) | Atmesta | 8 | ES | Miškų gaisrai (Portugalijos pasienis) | 53 | kaimyninė šalis | 1,331 | 9 | MT | Potvynis | 30 | didelė | 0,961 | 10 | IT | Potvynis (Friulis-Venecija-Džulija) | (525) | (regioninė) | Atmesta | Bendra pagal 2003 m. paraiškas suteiktos paramos suma | 107,081 | 2 0 0 4 | 1 | FR | Potvynis (Ronos delta) | 785 | regioninė | 19,625 | 2 | ES | Potvynis (Malaga) | (73) | (regioninė) | Atmesta | 3-9 | ES | Miškų gaisrai (7 paraiškos) | (480) | (regioninė) | Visos 7 atmestos | 10 | SK | Potvynis | (29) | (regioninė) | Atmesta | 11 | SI | Žemės drebėjimas | (13) | (regioninė) | Atsiimta | Bendra pagal 2004 m. paraiškas suteiktos paramos suma | 19,625 | 2 0 0 5 | 1 | SK | Audra (Tatrai) | 203 | didelė | 5,668 | 2 | IT | Potvynis (Sardinija) | (223, pervertinta) | (regioninė) | Atmesta | 3 | EE | Uraganas | 48 | didelė | 1,29 | 4 | LV | Uraganas | 193 | didelė | 9,487 | 5 | SE | Uraganas Gudrun | 2 297 | didelė | 81,725 | 2 0 0 5 | 6 | LT | Audra | 15 | kaimyninė šalis | 0,379 | 7 | GR | Potvynis (Evros) | (112) | (regioninė) | Atmesta | 8 | RO | Pavasario potvynis | 489 | didelė | 18,798 | 9 | BG | Pavasario potvynis | 222 | didelė | 9,722 | 10 | BG | Vasaros potvynis | 237 | didelė | 10,632 | 11 | RO | Vasaros potvynis | 1 050 | didelė | 52,4 | 12 | AT | Potvynis (Tirolis/Forarlbergas) | 592 | regioninė | 14,799 | Bendra pagal 2005 m. paraiškas suteiktos paramos suma | 204,905 | 2 0 0 6 | 1 | UK | Sprogimas Buncefield naftos produktų saugykloje | (700) | (regioninė) | Atsiimta | 2 | GR | Potvynis (Evros) | 372 | regioninė | 9,306 | 3 | HU | Potvynis | 519 | didelė | 15,064 | 4 | ES | Miškų gaisrai (Galisija) | (91) | (regioninė) | Atmesta | Bendra pagal 2006 m. paraiškas suteiktos paramos suma | 24,370 | 2 0 0 7 | 1 | DE | Uraganas „Kirilas“ | 4750 | didelė | 166,9 | 2 | FR | Reunjonas, ciklonas Gamède | 211 | regioninė | 5,29 | 3 | ES | Potvynis (El Hieras) | (18) | (regioninė) | Atmesta | 4 | ES | Potvynis (La Manča) | (66) | (regioninė) | Atmesta | 5 | UK | Potvynis | 4 612 | didelė | 162,387 | 6 | CY | Miškų gaisrai | (38) | (regioninė) | Atmesta | 7 | ES | Miškų gaisrai Kanarų salose | (144) | (regioninė) | Atmesta | 8–16 | IT | 9 paraiškos dėl miškų gaisrų 9 regionuose | - | (regioninė) | Nepriimtina (praleistas terminas) | 17 | FR | Uraganas „Dynas“ (Martinika) | 509 | regioninė | 12,78 | 18 | GR | Miškų gaisrai | 2 118 | didelė | 89,769 | 19 | SI | Potvynis | 233 | didelė | 8,254 | Total aid for 2007 applications | 445,380 | 2 0 0 8 | 1 | CY | Sausra | 165,4 | didelė | 7,605 | 2 | RO | Potvyniai | 471,4 | regioninė | 11,785 | Bendra pagal 2008 m. paraiškas suteiktos paramos suma | 19,390 | 2 | IT | Žemės drebėjimas (Abrucai) | 10 212,0 | didelė | 493,771 | 3 | GR | 2009 m. miškų gaisrai | (152,8) | (regioninė) | Atmesta | 4 | CY | 2009 m. uraganai | (2,6) | (regioninė) | Atmesta | 5 | GR | Potvynis (Euboja) | (83,2) | (regioninė) | Atmesta | 6 | IT | Purvo nuošliauža Mesinoje | (598,9) | (regioninė) | Atmesta | Bendra pagal 2009 m. paraiškas suteiktos paramos suma | 603,148 | 2 0 1 0 | 1 | IE | 2009 m. potvyniai | 520,9 | regioninė | 13,022 | 2 | IT | 2009 m. potvynis Toskanoje | (211,7) | (regioninė) | Atmesta | 3 | ES | 2009 m. potvynis Andalūzijoje | (709,7) | (regioninė) | Atmesta | 4 | PT | Potvyniai Madeiroje | 1 080 | didelė | 31,256 | 5 | FR | Uraganas „Ksintija“ | 1 425 | regioninė | 35,636 | 6 | SK | 2010 m. potvyniai | 649,9 | didelė | 20,431 | 7 | PL | 2010 m. potvyniai | 2 993,7 | didelė | 105,567 | 8 | CZ | 2010 m. potvyniai | 204,5 | kaimyninė šalis | 5,111 | 9 | HU | 2010 m. potvyniai | 719,3 | didelė | 22,486 | 10 | HR | 2010 m. potvyniai | 153,04 | kaimyninė šalis | 3,826 | 11 | FR | 2010 m. potvynis Vare | 703–778 | regioninė | Nagrinėjama 31/12/2010 | 12 | RO | 2010 m. potvyniai | 875,75 | didelė | 24,968 | 13 | CZ | 2010 m. rugpjūčio mėn. potvyniai | 436,5 | regioninė | Nagrinėjama 31/12/2010 | 14 | DE | 2010 m. potvyniai Saksonijoje | 937,7 | regioninė | Nagrinėjama 31/12/2010 | 15 | HR | 2010 m. rugsėjo mėn. potvyniai | 47 | kaimyninė šalis | Nagrinėjama 31/12/2010 | 16 | SI | 2010 m. rugsėjo mėn. potvyniai | 251,3 | didelė | Nagrinėjama 31/12/2010 | 17 | HU | 2010 m. raudonojo šlamo išsiliejimas | 174,32 | regioninė | Nagrinėjama 31/12/2010 | Bendra pagal 2010 m. paraiškas suteiktos paramos suma | 262,303 | Visa nuo 2002 m. suteikta paramos suma | 2 414,200 mln. EUR | [1] 2002 m. lapkričio 11 d. Tarybos reglamentas (EB) Nr. 2012/2002, OL L 311/3, 2002 11 14. [2] Didžioji dalis šių dotacijų galėjo būti išmokėtos tik 2011 m., po to, kai buvo pasirašyti atitinkami įgyvendinimo susitarimai su valstybėmis paramos gavėjomis. [3] Riba, kuri taikoma Solidarumo fondui mobilizuoti, apibrėžiama kaip žala, viršijanti 0,6 proc. šalies bendrųjų nacionalinių pajamų arba 3 mlrd. EUR 2002 m. kainomis. 2010 m. taikomų ribinių sumų apžvalga pateikta 1 priede. [4] 2010 m. gegužės ir birželio mėn. nuo šio meteorologinio reiškinio nukentėjo didelės vidurio ir pietryčių Europos dalys, o dėl padarytos žalos Solidarumo fondas gavo penkių šalių paraiškas: Slovakijos, Lenkijos, Čekijos, Vengrijos ir Kroatijos. [5] Europos Parlamentas 2010 m. taisomojo biudžeto projektą Nr. 8 pernumeravo ir 2010 m. lapkričio 24 d. be jokių pakeitimų priėmė kaip taisomąjį biudžetą Nr. 7 (COM(2010) 533, OL L 50, 2011 2 24). [6] Europos Parlamentas 2010 m. taisomojo biudžeto projektą Nr. 9 pernumeravo ir 2010 m. gruodžio 15 d. be jokių pakeitimų priėmė kaip taisomąjį biudžetą Nr. 8 (COM(2010) 577, OL L 50, 2011 2 24). [7] Išsamią informaciją rasite Europos Sąjungos solidarumo fondo 2009 m. metinėje ataskaitoje, COM(2011) 136, 2011 3 23. [8] Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Europos Sąjungos Solidarumo fondo ateitis“, COM(2011) 613 galutinis, 2011 10 6. [9] Papildomas paraiškas pateikė Čekija (rugpjūčio mėn. potvyniai), Vokietija (potvyniai Saksonijoje), Kroatija (rugsėjo mėn. potvyniai), Slovėnija (rugsėjo mėn. potvyniai) ir Vengrija (raudonojo šlamo išsiliejimas). Sprendimai dėl šių paraiškų priimti tik 2011 m. ir bus išnagrinėti 2011 m. metinėje ataskaitoje.